549.109 REGOLAMENTI LI JISTABBILIXXU L-PARK NAZZJONALI TAL-INWADAR L-AVVIŻ LEGALI 343 tal-2016, u bl-Avviż Legali 17 tal-2018. L-AVVIŻ LEGALI 343 tal-2016, u bl-Avviż Legali 17 tal-2018. 1. Titolu. It-titolu ta’ dawn ir-regolamenti hu r-Regolamenti li jistabbilixxu l-Park Nazzjonali tal-Inwadar. 2. Sakemm il-kuntest ma jeħtieġx xort’oħra, it-termini u l-espressjonijiet f’dawn ir-regolamenti, għandu jkollhom l-istess tifsir kif inhu mogħti lilhom bl-Att dwar il-Protezzjoni tal-Ambjent. 3. T waqqif tal-Park. (1) Il-Ministru hawnhekk jiddikjara bħala protetta, iż-żona bejn Il-Ponta taż-Żonqor u Ta’ Barkat, kif indikat fil-mappa tas-sit fl-Iskeda I, u għal dak il-għan hawnhekk iwaqqaf Park Nazzjonali li jinkorpora u jinkludi fih dik iż-żona protetta. (2) Il-Ministru jista, permezz ta’ avviż fil-Gazzetta, jestendi l-konfini tal-imsemmi park. 4. Isem-il Park. Il-Park għandu jissejjaħ il-Park Nazzjonali tal-Inwadar, hawnhekk iżjed ’il quddiem imsejjaħ "il-Park". 5. Status tal-Park. Il-Park għandu jkun park nazzjonali u l-bosta livelli ta’ protezzjoni fil-park għandhom jiġu determinati, minn żmien għal żmien, mill-awtoritajiet kompetenti rilevanti. Il-Park għandu jkun meqjus bħala mudell għal ġestjoni ta’ riżorsi sostenibbli fejn opportunitajiet soċjo-ekonomiċi u protezzjoni tal-wirt naturali u kultura li huma bbilanċjati sew. 6. Għandu jkun hemm struttura ta’ ġestjoni għall-ġestjoni tal-Park, li għandu jkun magħmul minn Bord ta’ Ġestjoni u, fejn ikun applikabbli, Bord ta’ Implimentazzjoni. 7. T waqqif tal-Bord ta’ Ġestjoni. Il-Bord ta’ Ġestjoni qed jiġi hawnhekk stabbilit, li għandu jkun magħruf bħala l-Bord ta’ Ġestjoni tal-Park Nazzjonali tal-Inwadar, hawnhekk iżjed ’il quddiem imsejjaħ "il-Bord". 8. T waqqif tal-Bord ta’ Ġestjoni u l-kompożizzjoni tiegħu. Emendat: A.L.17 tal-2018. (1) Il-Ministru responsabbli għall-Ambjent għandu jaħtar il-Bord ta’ Ġestjoni għal perjodu ta’ tliet (3) snin, li jista’ jiġġedded għal aktar perjodi. (2) Sostitwit: A.L.17 tal-2018. Sostitwit: A.L.17 tal-2018. Il-Bord għandu jkun kompost minn seba’ (7) membri kif ġej: (a) Chair person; u (b) sitt (6) persuni maħtura abbażi tal-għarfien u l-esperjenza tagħhom fis-setturi rilevanti, li wieħed minnhom għandu jinħatar bħala viċi-chair person. (3) Il-Bord għandu jirregola l-proċeduri tiegħu. (4) Iċ-Chair person għandu jkollu vot deċiżiv. 9. Funzjonijiet tal-Bord. (1) Il-Bord għandu jkollu rwol eżekuttiv u r-responsabbiltà li jiżviluppa pjan għall-ġestjoni tal-park, hawnhekk iżjed ’il quddiem imsejjaħ "il-pjan ta’ ħidma", u li jwettaq monitoraġġ, aġġornament u reviżjoni regolari tal-imsemmi pjan ta’ ħidma. Il-Bord għandu wkoll iħejji jissorvelja Pjan ta’ Negozju għall-parku jħares b’mod ġenerali l-Korp tal-Implimentazzjoni. Il-pjan ta’ ħidma għandu jiġi sottomess lill-awtorità kompetenti għall-approvazzjoni tiegħu. (2) Il-Bord għandu jamministra l-implimentazzjoni tal-pjan ta’ ħidma, li għandu jkun implimentat mill-Bord tal-Implimentazzjoni maħtur skont ir-regolament 10(1). L-implimentazzjoni tal-pjan tkun taħt ir-responsabbiltà tal-Bord, li jkollu d-dritt li jadotta miżuri addizzjonali u, jew regolamenti biex jissalvagwardja l-objettivi globali tal-pjan ta’ ħidma. (3) Mingħajr preġudizzju għad-dispożizzjonijiet tas-sub regolamenti), il-Bord għandu jżomm kuntatt u jikkoordina mal-Gvern, inklużi dipartimenti tal-Gvern, entitajiet u kunsilli lokali, detenturi ta’ drittijiet u partijiet interessati sabiex jiżgura li jkun hemm implimentazzjoni xieraq tal-pjan ta’ ħidma. (4) Mingħajr preġudizzju għad-dispożizzjonijiet tas-sub regolamenti), il-Ministru jista’, f’kull żmien, jassenja r-responsabbiltà globali għall-ġestjoni tal-Park lil xi persuna ġuridika oħra li għandha tirrapporta lill-Bord. 10. T waqqif tal-Korp tal-Implimentazzjoni u l-ħatra tal-uffiċjali. (1) Il-Ministru responsabbli għall-Ambjent għandu jaħtar il-Korp tal-Implimentazzjoni permezz ta’ ftehim bil-miktub bejn il-Ministru, jew ir-rappreżentant tiegħu, u l-awtorità kompetenti fuq naħa waħda, u l-Korp tal-Implimentazzjoni fuq in-naħa l-oħra, għal perjodi ta’ ħames snin, li jistgħu jiġġeddu għal aktar perjodi. (2) Id-drittijiet u d-dmirijiet tal-organizzazzjonijiet ta’ ġestjoni għandhom jiġu stabbiliti fl-imsemmi ftehim bil-miktub. (3) Il-Korp tal-Implimentazzjoni għandu jwettaq ix-xogħol li jinsab fil-pjan ta’ ħidma f’konformità mal-ordni mogħtija mill-Bord. (4) Il-Korp tal-Implimentazzjoni għandu josserva l-liġi, regolament u kull ordni uffiċjali mogħti mill-Bordu m’għandux iwettaq xogħlijiet oħra jew jaħtar kwalunkwe persuna sabiex twettaq xogħlijiet fil-Park sakemm ma jkunx ġie approvat minn qabel mill-Bord. (5) Il-Korp tal-Implimentazzjoni jista’ f’każijiet ta’ emerġenza jieħu kwalunkwe azzjoni neċessarja u jinforma minnufih lill-Bord dwar l-azzjonijiet tiegħu. 11. Funzjonijiet tal-Korp tal-Implimentazzjoni. (1) Il-Korp tal-Implimentazzjoni għandu jaċċerta li kwalunkwe xogħlijiet u inizjattivi mwettqa fil-Park huma konformi mal-pjan ta’ ħidma approvat u jsegwu l-aqwa prattika. Għandu jkun responsabbli għall-implimentazzjoni tal-pjan ta’ ħidma approvat u l-pjan ta’ negozju. (2) Il-Korp tal-Implimentazzjoni għandu jikkoordina l-azzjonijiet tiegħu mas-sħab tal-implimentazzjoni, dipartimenti tal-gvern u aġenziji u jista’ jinvolvi voluntiera individwali u organizazzjonijiet volontarji reġistrati biex jassistu fl-implimentazzjoni tal-pjan ta’ ħidma. (3) Il-Korp tal-Implimentazzjoni għandu jkun responsabbli li jopera u jżomm l-assi tal-Park li jaqaw taħt ir-responsabbiltà tiegħu, iħares il-progress u jirrakkomanda tibdil u titjib fil-pjan ta’ ħidma u fil-pjan ta’ negozju. 12. Bla ħsara għad-dispożizzjonijiet tar-regolament 10, il-Ministru responsabbli għall-Ambjent, jew ir-rappreżentanti tiegħu, jistgħu jidħlu fi ftehim ma’ xi organizzazzjoni mhux governattiva li taħdem fil-qasam tal-wirt kulturali jew naturali jew tal-ġestjoni ambjentali biex twettaq kompiti li għandhom x’jaqsmu mal-Park. 13. Appoġġ amministrattiv lill-Bord. (1) Jiġi allokat lill-Bord baġit annwali sabiex ikun jista’ jwettaq in-negozju tiegħu soġġett għal pjan tan-negozju approvat. (2) Il-Bord ikun jista’ jidħol għal inizjattivi biex jassikura il-ġbir ta’ fondi minn organizzazzjonijiet terzi sabiex jissupplimenta l-baġit tiegħu. 14. Strateġija u direzzjoni fin-negozju. Il-Ministru responsabbli għall-Ambjent, jew kull entità jew persuna legali jew amministrattiva oħra identifikata mill-Ministru, għandu jipprovdi direzzjoni strateġika globali għall-Park.